3o6 C. PLINII HIST. NAT. LIB. XXXVII. 



Magni , si prima victoria sic triumphasses. E margari- 

 tis, Magne, tam prodiga re, et feminis reperta, quam 

 gerere te fas non sit, hinc fieri tuos vultus? sic te pre- 

 tiosum videri? Nonne illa similior tui est imago, quam 

 Pyrenaei jugis imposuisti ? Grave profecto fdumque 

 probrum erat , ni verius irae deorum ostentum credi 

 oporteret, clareque inlelligi posset, jam tum illud caput, 

 Orientis opibus sine reliquo corpore ostentatum. Cetera 

 triumphi ejusdem quam virilia! Reipublicae et quaesto- 

 ribus , qui oram maris dfendissent datum mille talen- 

 tum : militibus singulis sena millia sestertium. Tolera- 

 biliorem tamen fecit causam Caii principis , qui super 

 omnia muliebria , socculos induebat e margaritis : et 

 Neronis principis , qui sceptra personis histrionum , et 

 cubilia amatoria unionibus construebat. Quinimmo etiam 

 jus videmur perdidisse corripiendi gemmata potoria, et 

 varia supellectilis gnera , annulos transeuntes. Qu enim 

 non luxuria innocentior existimari possit? 



Quando primum inventa murrhina. Luxuria circa ea. 



VII. Eadem victoria primum in Urbem murrhina in- 

 vexit : primusque Pompeius lapides et pocula ex eo 

 triumpho Capitolino Jovi dicavit : quae protinus ad ho- 

 minum usum transiere , abacis etiam escariisque vasis 

 inde expetitis. Excrescitque in dies ejus rei luxus, mur- 

 rhino lxx talentis empto, capaci plane ad sextarios trs 





